ai4bharat/Pralekha huggingface dataset:
கலாசாரத்துறை அமைச்சகம்
2019,2020, 2021 ஆகிய ஆண்டுகளுக்கான சங்கீத நாடக அகாடமி விருதுகள்அறிவிக்கப்பட்டுள்ளன
இந்த விருதுபெற 128 கலைஞர்கள் தெரிவுசெய்யப்பட்டுள்ளனர்
புதுதில்லியில் நவம்பர் 6 முதல் 8 வரை நடைபெற்ற, இசை, நடனம், நாடகம் ஆகியவற்றுக்கான தேசிய அகாடமியான சங்கீத நாடக அகாடமியின் பொதுச்சபை கூட்டத்தின்போது, நிகழ்த்துக் கலைகளில் சிறந்து விளங்கும் 10 ஆளுமைகள் அகாடமியின் ஃபெல்லோஷிப் பெறுவதற்கு ஒருமனதாக தெரிவுசெய்யப்பட்டனர். இந்த ஃபெல்லோஷிப் மிகவும் கௌரவத்திற்குரிய அரிதான ஒன்றாகும். இதனை பெறுவோருக்கு ரூ.3,00,000  ரொக்கப் பரிசாக வழங்கப்படும்.
மேலும், வாய்ப்பாட்டு , புல்லாங்குழல், சித்தார், மிருதங்கம் மற்றும் இதர பாரம்பரிய இசைக்கருவிகளில் சிறப்பான திறமையை வெளிப்படுத்துவோருக்கும், பரத நாட்டியம், கதக், கதகளி, குச்சிப்புடி, ஒடிசி, மோகினி ஆட்டம் போன்ற இந்தியாவின் நடன வகைகளில் சிறப்பாக செயல்படுவோரும், நாடகம் எழுதுதல், இயக்கம், நடிப்பு, ஒளியமைப்பு, அரங்க வடிவமைப்பு ஆகியவற்றில் சிறந்து விளங்குவோருக்கும், இசை நாடகம் போன்ற பாரம்பரிய அரங்க கலைகள் மற்றும் நாட்டுப்புற மற்றும் பழங்குடியினர் கலைகள், பொம்மலாட்டம் போன்றவற்றில் சிறந்து விளங்குவோருக்கும் சங்கீத நாடக அகாடமி விருதுகள் வழங்கப்படுகின்றன.
இந்த வகையில் 2019, 2020, 2021 ஆகிய ஆண்டுகளுக்கு 128 கலைஞர்களுக்கு சங்கீத நாடக அகாடமி விருதுகள் அறிவிக்கப்பட்டுள்ளன . இந்த விருது பெறுவோருக்கு ரொக்கப்பரிசு ரூ.1,00,000  மற்றும் தாமிர பத்திரம், அங்கவஸ்திரம் ஆகியவை வழங்கப்படும்.
விருது பெறுவோரின் விவரங்களை இந்த இணையதளத்தில் காணலாம்: https://static.pib.gov.in/WriteReadData/specificdocs/documents/2022/nov/doc20221125136501.pdf
திறன் மேம்பாடு மற்றும் தொழில் முனைவோர் அமைச்சகம்
பெருந்தொற்று காலகட்டத்தில் விதிமுறைகளைப் பின்பற்றி அத்தியாவசிய சேவைகளின் கீழ் தேவைகளை நிறைவேற்றிக் கொள்ளசான்றளிக்கப்பட்ட 900 பிளம்பர்களின் பட்டியலை திறன் இந்தியா வழங்கும்
கோவிட்-19 நெருக்கடி தொடர்ந்து கொண்டிருக்கும் இந்தக் காலகட்டத்தில் குடிநீர்க் குழாய்களை சீர் செய்வது போன்ற அத்தியாவசிய சேவைகளின் தேவையை இந்தியன் பிளம்பிங் ஸ்கில்ஸ் கவுன்சில்  நன்கு உணர்ந்துள்ளது. திறன் மேம்பாடு மற்றும் தொழில் முனைதல் அமைச்சகத்தின் , கீழ் செயல்படுத்தப்படும் திறன் இந்தியா திட்டத்தோடு இந்தக் கவுன்சில் ஒருங்கிணைந்து நாடு முழுவதும் ஊரடங்கு உள்ள இந்தக் காலகட்டத்தில் தங்களது சேவையை வழங்க முன்வந்துள்ள 900 பிளம்பர்கள் குறித்த தகவலைத் தயாரித்துள்ளது. தேவைப்படுபவர்களுக்கு உணவும் இதர அத்தியாவசிய பொருள்களையும் வழங்குமாறு, தன்னோடு இணைந்துள்ள பயிற்சி நிறுவனங்களை, இந்தியன் பிளம்பிங் ஸ்கில்ஸ் கவுன்சில் கேட்டுக் கொண்டுள்ளது மேலும் உணவைத் தயாரித்து அதனை விநியோகிக்கும் நடவடிக்கைகளுக்கு உதவியாக இருக்குமாறும் அந்த நிறுவனங்களை கேட்டுக் கொண்டுள்ளது. 70க்கும் அதிகமான பயிற்சி மையங்கள் உணவு தயாரிக்கும் / தனிமைப்படுத்தி வைக்கும் மையங்களாக மாற்றப்படுவதற்கு பரிந்துரைக்கப்பட்டுள்ளன.
கடுமையான இந்தக் காலகட்டத்தில் சுகாதாரம் மற்றும் பாதுகாப்பு நெறிமுறைகளின் தேவையைக் கருத்தில் கொண்டு, கோவிட்-19 பெருந்தொற்று காலத்தில் பிளம்பிங் தொழிலில் ஈடுபடுபவர்கள் கடைபிடிக்க வேண்டிய வழிகாட்டி நெறிமுறைகளை இந்தியன் பிளம்பிங் ஸ்கில்ஸ் கவுன்சில் தயாரித்து உள்ளது. இந்தியன் பிளம்பிங் ஸ்கில்ஸ் கவுன்சிலின் தொழில்நுட்ப சிறப்புப் பணிக்குழு இந்த நெறிமுறைகளை ஒருங்கிணைத்துத் தொகுத்துள்ளது. இந்த வழிகாட்டி நெறிமுறைகளில் செய்யக்கூடிய செயல்கள் மற்றும் செய்யக்கூடாத செயல்கள் எவை எவை என்பது பட்டியிலிடப்பட்டுள்ளதோடு குடியிருப்புக் கட்டிடங்கள் மற்றும் அடுக்குமாடிக் குடியிருப்புகள், மருத்துவமனைகள், தனிமைப்படுத்தி வைக்கும் மையங்கள், வர்த்தக வளாகங்கள், இதர நிறுவனங்கள் ஆகியவை உள்ளிட்ட இடம் சார்ந்த முன்னெச்சரிக்கைகளும் அடங்கியுள்ளன.
(
பிரதமர் அலுவலகம்
விடுதலைப் போராட்ட வீரர்களான லோகமான்ய திலகர் மற்றும் சந்திர சேகர் ஆசாத்தின் பிறந்தநாளை முன்னிட்டு அவர்களுக்கு பிரதமர் மரியாதை
விடுதலைப் போராட்ட வீரர்களான லோகமான்ய திலகர் மற்றும் சந்திர சேகர் ஆசாத்தின் பிறந்தநாளை முன்னிட்டு அவர்களுக்கு பிரதமர் திரு நரேந்திர மோடி மரியாதை செலுத்தியுள்ளார். சில ஆண்டுகளுக்கு முன்பு மனதின் குரல் நிகழ்ச்சியில் லோகமான்ய திலகர் மற்றும் சந்திரசேகர் ஆசாத் குறித்து அவர் பேசியிருந்ததையும் பிரதமர் பகிர்ந்தார். லோகமான்ய திலகர் உடன் நெருங்கிய தொடர்புள்ள லோகமான்ய சேவா சங்கத்திற்கு தனது மும்பை பயணத்தின் போது சென்றிருந்த புகைப்படங்களையும் அவர் பகிர்ந்தார்.
தொடர்ச்சியான ட்விட்டர் பதிவுகள் வாயிலாக பிரதமர் தெரிவித்ததாவது:
“பாரதத் தாயின் இரண்டு தலை சிறந்த வீரத்திருமகன்களான லோகமான்ய திலகர் மற்றும் சந்திர சேகர் ஆசாத் ஆகியோரை அவர்களது பிறந்தநாள் அன்று அவர்களை வணங்குகிறேன். இந்த இரு ஆளுமைகளும் தீரம் மற்றும் நாட்டுப்பற்றின் உதாரணமாக திகழ்கிறார்கள். சில ஆண்டுகளுக்கு முன்பு மனதின் குரல் #MannKiBaat நிகழ்ச்சியில் அவர்களைப் பற்றி நான் பேசியதை பகிர்கிறேன்.”
“மக்களிடையே கலாச்சார உணர்வை ஊட்டிய பிரம்மாண்டமான கணபதி உற்சவங்கள், லோகமான்ய திலகரின் என்றும் அழியாத மரபுகளில் ஒன்று. ஒருமுறை மும்பை சென்றிருந்தபோது லோகமான்ய திலகர் உடன் நெருங்கிய தொடர்புள்ள லோகமான்ய சேவா சங்கத்தை நேரில் சென்று பார்வையிட்டேன்.”
புள்ளியியல் மற்றும் திட்ட அமலாக்கம் அமைச்சகம்
2020 ஜூன் மாதத்திற்கான நுகர்வோர் விலைக் குறியீட்டு எண்கள் கிராமப்புறம், நகர்ப்புறத்தில் ஒருங்கிணைந்த அடிப்படை 2012 = 100 ஆகும்
தேசிய புள்ளிவிவர அலுவலகமும் , புள்ளிவிவரங்கள் மற்றும் திட்ட அமலாக்க அமைச்சகமும், வெளியிட்ட செய்திக் குறிப்பில், 2020 ஜூன் மாதத்திற்கான நுகர்வோர் விலைக் குறியீட்டு எண்கள் கிராமப்புற, நகர்ப்புறத்தில் ஒருங்கிணைந்து அடிப்படை 2012 = 100 என வெளியிட்டது. அகில இந்திய கிராமப்புற, நகர்ப்புற மற்றும் ஒருங்கிணைந்த நுகர்வோர் உணவு விலைக் குறியீடும்  வெளியிடப்படுகிறது.
2. விலைத் தரவு வழக்கமாக தேர்ந்தெடுக்கப்பட்ட 1114 நகர்ப்புற சந்தைகளில் இருந்து சேகரிக்கப்பட்டு, 1181 கிராமங்களுக்கு தேசிய புள்ளி விவர அலுவலகம் மற்றும் புள்ளி விவரங்கள், திட்ட அமலாக்கத் துறையின்  கள செயல்பாட்டு ஊழியர்கள் தனிப்பட்ட முறையில் பார்வையிட்டு வாராந்திரப் பட்டியலைச் சேகரிக்கின்றனர். கோவிட் - 19 தொற்று நோய் பரவுவதைக் கட்டுப்படுத்துவதற்கான தடுப்பு நடவடிக்கைகள் மற்றும் நாடு தழுவிய அளவில் ஊரடங்கு அறிவிக்கப்பட்டதன் காரணமாக, விலை தொடர்பான கள செயல்பாட்டு ஊழியர்கள் தனிப்பட்ட முறையில் நுகர்வோர் விலைக் குறியீட்டின்  விலைகளைச் சேகரிக்க செல்வது தற்காலிகமாக நிறுத்தி வைக்கப்பட்டது. ஊரடங்கு காலகட்டத்தில், தேர்ந்தெடுக்கப்பட்ட சந்தைகளின் நியமிக்கப்பட்ட விற்பனை நிலையங்களிலிருந்து தொலைபேசி அழைப்பு மூலம் விலைகள் சேகரிக்கப்பட்டன, இது பயண ஆலோசனைகளை கருத்தில் கொண்டு அண்டை விற்பனை நிலையங்களிலிருந்து பரிவர்த்தனை செய்யப்படும் பொருள்களுக்கு கள ஊழியர்களை தனிப்பட்ட முறையில் வாங்கும் போது சேகரிக்கப்பட்ட தகவல்களால் கூடுதலாக வழங்கப்பட்டது. தொற்று நோய் தொடர்பான பல்வேறு கட்டுப்பாடுகள் படிப்படியாக நீக்கப்பட்டு, அத்தியாவசியமான நடவடிக்கைகள் மீண்டும் தொடங்கின. அதன் ஒரு பகுதியாக 2020 ஜூன் மாதத்தில் கிடைத்த மற்றும் பரிவர்த்தனை செய்யப்பட்ட பொருள்களுக்கு NSO, 1030 நகர்ப்புறச் சந்தைகள் மற்றும் 998 கிராமங்களிலிருந்து விலைகளை சேகரித்தது. இருப்பினும், சேகரிக்கப்பட்ட தகவல்கள் நுகர்வோர் விலைக் குறியீட்டு எண்களின்  வலுவான மதிப்பீடுகளை மாநில அளவில் உருவாக்குவதற்கான போதுமான அளவுகோல்களைப் பூர்த்தி செய்யவில்லை.
3. மேற்கண்ட கூற்றின் அடிப்படையில், கிராமப்புற மற்றும் நகர்ப்புறத் துறைகளில் தேசிய அளவில் ஒரு பொதுவான சந்தையை தனித்தனியாகக் கருத்தில் கொண்டு அகில இந்திய குறியீடுகள் தொகுக்கப்பட்டுள்ளன. அகில இந்திய பொதுக் , குழு மற்றும் துணைக் குழு நிலை  &  கிராமப்புற, நகர்ப்புற மற்றும் ஒருங்கிணைந்த ஜூன் 2020  ) க்கான பணவீக்கம் தொகுக்கப்பட்டு இணைப்பு -1 இல் வழங்கப்பட்டுள்ளன. மே 2020க்கான CFPI குறியீடுகளும் கூடுதலாக அறிவிக்கப்பட்ட விலை தரவுகளின் அடிப்படையில் திருத்தப்பட்டுள்ளன.
மேலதிக விவரங்களுக்கு: https://pib.gov.in/PressReleseDetail.aspx?PRID=1638314
பாதுகாப்பு அமைச்சகம்
இந்தியா-ஜப்பான் இடையே இருதரப்பு கடல்சார் பயிற்சி ‘ஜிமெக்ஸ்’ நாளை தொடக்கம்
இந்திய கடற்படை மற்றும் ஜப்பான் கடல்சார் சுயபாதுகாப்பு படை இடையே, 5-வது இருதரப்பு பயிற்சி, அரபிக் கடலில் நாளை முதல் 8ம் தேதி வரை நடக்கிறது.
இந்திய கடற்படை சார்பில் ஐஎன்எஸ் கொச்சி மற்றும் தேக் ஆகிய கப்பல்கள், கடற்படையின் மேற்கு கட்டுப்பாட்டு மைய தலைமை அதிகாரி ரியர் அட்மிரல் அஜய் கோச்சார் தலைமையில் பங்கேற்கின்றன. ஜப்பான் கடல்சார் சுய பாதுகாப்புப்படை சார்பில், ககா மற்றும் முராசேம் ஆகிய கப்பல்கள் பங்கேற்கின்றன.
கடற்படையின் பி8ஐ, டார்னியர் வகை ரோந்து விமானங்கள், மிக் 29கே ரக போர் விமானம் ஆகியவை இந்த பயிற்சியி்ல் பங்கேற்கின்றன.
ஆயுதப்பயிற்சி, கப்பலில் ஹெலிகாப்டர் தரையிறங்கும் பயிற்சி, நீர்மூழ்கி கப்பல்களுக்கு எதிரான போர் முறைகள் ஆகியவற்றில் இருநாட்டு கடற்படைகளும் ஈடுபடும்.
ஜிமெக்ஸ்-21 பயிற்சி, இருநாட்டு கடற்படைகள் இடையே ஒத்துழைப்பு மற்றும் பரஸ்பர நம்பிக்கையை அதிகரிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761131
-------
(Visitor Counter : 250
இளைஞர் நலன் மற்றும் விளையாட்டு அமைச்சகம்
புதிய மாற்றத்தை ஏற்படுத்தக் கூடிய அக்னிபத் திட்டம் குறித்து நாடு முழுவதும் உள்ள இளைஞர்களிடம் நேரு இளைஞர் மையம் விழிப்புணர்வை ஏற்படுத்தும்
புதிய மாற்றத்தை ஏற்படுத்தக் கூடிய சீர்திருத்தத் திட்டமான ‘அக்னிபத் திட்டம்’ குறித்த சிறப்பு அம்சங்களை நாடு முழுவதும் உள்ள இளைஞர்களிடம் கொண்டு சேர்ப்பதை, நேரு இளைஞர் மையம் ஒரு இயக்கமாக மேற்கொள்வதுடன், இத்திட்டத்தை இளைஞர்களிடையே பிரபலப்படுத்தவும் நடவடிக்கை மேற்கொள்ள உள்ளது.
இதுகுறித்து மத்திய இளைஞர் நலத்துறை செயலாளர் திரு.சஞ்சய் குமார், நேரு இளைஞர் மையத்தின் மண்டல இயக்குனர்கள், மாநில இயக்குனர்கள், துணை இயக்குனர்கள் மற்றும் மாவட்ட இளையோர் நல அலுவலர்களுடன் காணொலி வாயிலாக ஆலோசனை நடத்தி, இத்திட்டத்தை பிரபலப்படுத்தத் தேவையான நடவடிக்கைகளை மேற்கொள்ளுமாறு அறிவுறுத்தி உள்ளார்.
இந்தப் பிரச்சார இயக்கத்தில் இளைஞர் தன்னார்வலர்களை அதிகளவில் திரட்ட பாடுபடுமாறும் நேரு இளைஞர் மையத்தின் கிளை அமைப்புகளை அவர் கேட்டுக் கொண்டுள்ளார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1834841
தொலைதொடர்பு மற்றும் தகவல் தொழில்நுட்ப அமைச்சகம்
பிஎஸ்என்எல் மற்றும் எம்டிஎன்எல் நிறுவனங்களின் இழப்புகள்
தொலைத்தொடர்பு சேவையை விரிவாக்கம் செய்வதிலும், உள்கட்டமைப்பு வசதிகளை மேம்படுத்துவதிலும், தனியார் நிறுவனங்களுக்கு நிகராக சேவை புரிவதில் பிஎஸ்என்எல் மற்றும் எம்டிஎன்எல் நிறுவனங்கள் முக்கிய பங்கு வகிக்கின்றன. இதில் பிஎஸ்என்எல் மற்றும் எம்டிஎன்எல் நிறுவனங்கள், மத்திய அரசின் குடிமக்களை மையப்படுத்திய திட்டங்களை கிராமப்புறம் மற்றும் நகர்ப்புறங்களிலிருந்து வெகு தொலைவில் இருக்கும் பகுதிகளுக்கும் கொண்டு சேர்ப்பதில், முக்கியமானதாகத் திகழ்கின்றன.
கடந்த 2022, செப்டம்பர் 9-ம் தேதி வரையிலான கணக்குகளின்படி, பாரத் சஞ்சார் நிகாம் லிமிடெட் நிறுவனம் 24,58,827 தொலைத்தொடர்பு இணைப்புகளைக் கொண்டிருக்கிறது. மத்திய அரசின் தற்சார்புக்கான முனைப்பான நடவடிக்கைகளை மேற்கொள்வதற்காக 4-ஜி தொலைத்தொடர்பு சேவைகளை வழங்கும் பணிகளை தீவிரப்படுத்தியுள்ளது. இதற்காக தொலைத்தொடர்பு கோபுரங்களை அமைப்பதற்காக ஒரு லட்சம் இடங்களுக்கு 2022 அக்டோபர் மாதம் டெண்டர் விடப்பட்டது.
குறிப்பிட்ட இடங்களில் 4-ஜி தொலைத்தொடர்பு சேவையை வழங்க இயலாமல் போனது, தனியார் நிறுவனங்களின் கடும்போட்டி, கடன் நிதிச்சுமை கடந்த சில ஆண்டுகளாக தொழிலாளர்களுக்கான கூலி உயர்வு கடுமையாக அதிகரித்தது உள்ளிட்ட காரணங்களால் பிஎஸ்என்எல் நிறுவனம் ரூ.57,671 கோடிகளையும், எம்டிஎன்எல் நிறுவனம் ரூ.14,989 கோடிகளும் இழப்பாக சந்தித்துள்ளன. கடந்த 2022 மார்ச் 31ம் தேதி வரை அவ்விருநிறுவனங்களும் இத்தகைய இழப்பை சந்தித்துள்ளன. இதைத் தொடர்ந்து மத்திய அரசு பிஎஸ்என்எல் மற்றும் எம்டிஎன்எல் நிறுவனங்களை இழப்பிலிருந்து மீட்கும் திட்டங்களுக்கு ஒப்புதல் அளித்துள்ளது.
மாநிலங்களவையில் எழுப்பப்பட்ட கேள்விக்கு மத்திய தொலைத் தொடர்புத் துறை இணை அமைச்சர் திரு தேவுசின் சவ்ஹான் அளித்துள்ள எழுத்துபூர்வ பதிலில் இதனைத் தெரிவித்துள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
மின்னணு ஏலத்தில் 1.66 லட்சம் மெட்ரிக் டன் கோதுமை மற்றும் 0.17 லட்சம் மெட்ரிக் டன் அரிசியை வெளிச்சந்தை விற்பனை திட்டம்  மூலம் மத்திய அரசு விற்பனை
அரிசி, கோதுமை மற்றும் ஆட்டா ஆகியவற்றின் சில்லறை விலையைக் கட்டுப்படுத்துவதற்கான சந்தை இடையீட்டிற்கான மத்திய அரசின் முன்முயற்சியின் ஒரு பகுதியாக,கோதுமை மற்றும் அரிசியின் வாராந்திர மின்னணு ஏலங்கள் நடத்தப்படுகின்றன. 2023-24 ஆம் ஆண்டிற்கான 11-வது மின் ஏலம் 06.09.2023 அன்று நடைபெற்றது. நாடு முழுவதும் உள்ள 500 கிடங்குகளில் இருந்து 2.0 லட்சம் மெட்ரிக் டன் கோதுமையும், 337 கிடங்குகளில் இருந்து 4.89 லட்சம் மெட்ரிக் டன் அரிசியும் வழங்கப்பட்டன.
மின்னணு ஏலத்தில், 1.66 லட்சம் மெட்ரிக் டன் கோதுமையும், 0.17 லட்சம் மெட்ரிக் டன் அரிசியும் விற்பனை செய்யப்பட்டன. இருப்பு விலையான ரூ. 2150வுக்கு எதிராக, எப்.ஏ.க்யு கோதுமை, குவிண்டால் ஒன்றுக்கு ரூ.2169.65 ஆகவும், , யூ.ஆர்.எஸ் கோதுமையின் எடையிடப்பட்ட சராசரி விற்பனை விலைகுவிண்டால் ஒன்றுக்கு ரூ. 2150.86 ஆகவும்  இருந்தது.
இந்தியா முழுவதும் அரிசியின் சராசரி விற்பனை விலை ரூ.2956.19 ஆகவும், இருப்பு விலை ரூ.2952.27 ஆகவும் இருந்தது.
தற்போதைய மின்னணு ஏலத்தில், கோதுமை அதிகபட்சம் 100 டன் வரையிலும், அரிசி 1000 டன் வரையிலும் வழங்கப்படுவதன் மூலம் சில்லறை விலை குறைப்பு இலக்கு நிர்ணயிக்கப்பட்டுள்ளது. சிறிய மற்றும் விளிம்பு நிலையில் உள்ள பயனர்களை ஊக்குவிப்பதற்கும், அதிக பங்கேற்பாளர்கள் முன்வந்து அவர்கள் விரும்பும் கிடங்கிலிருந்து அளவை ஏலம் எடுப்பதை உறுதி செய்வதற்கும் இந்த முடிவு எடுக்கப்பட்டுள்ளது.
கையிருப்பு பதுக்கலைத் தவிர்ப்பதற்காக, ஓ.எம்.எஸ்.எஸ்  இன் கீழ் வணிகர்கள் கோதுமை விற்பனை வரம்பிலிருந்து விலக்கி வைக்கப்பட்டனர். ஓ.எம்.எஸ்.எஸ்  இன் கீழ் கோதுமையை வாங்கிய உற்பத்தியாளர்களின் அரவை ஆலைகளில் வழக்கமான சோதனைகள் / ஆய்வுகள் மேற்கொள்ளப்பட்டு வருகின்றன. 05.09.23 வரை நாடு முழுவதும் 898 சோதனைகள் செய்யப்பட்டுள்ளன
நிதி அமைச்சகம்
ஜல் ஜீவன் இயக்கம்: 2024-க்குள் அனைத்து கிராமப்புற வீடுகளுக்கும் குழாய் மூலம் குடிநீர் விநியோகம்
ஜல் ஜீவன் இயக்கத்தின்கீழ் 2024-க்குள் அனைத்து கிராமப்புற வீடுகளுக்கும் குழாய் மூலம் குடிநீர் விநியோகிக்கப்படும் என்று மத்திய நிதியமைச்சர் திருமதி நிர்மலா சீதாராமன், நிதிநிலை அறிக்கை 2019-20-ஐ இன்று நாடாளுமன்றத்தில் சமர்ப்பித்த போது தெரிவித்தார். மத்திய நீர்வள அமைச்சகம் இதற்கான நடவடிக்கைகளை மேற்கொள்ளும் என்றும் அவர் கூறினார்.
ஜல் ஜீவன் இயக்கத்தின்கீழ், உள்ளூர் உள்கட்டமைப்பை உருவாக்குதல், மழைநீர் சேகரிப்பு, நிலத்தடி நீர் மேம்பாடு, வீடுகளில் வீணாகும் நீரை சுத்திகரித்து வேளாண்மைக்குப் பயன்படுத்துதல் போன்ற நடவடிக்கைகளுடன் உள்ளூர் அளவில் நீருக்கான தேவையை நிறைவு செய்யும் விதத்தில் குடிநீர் விநியோக மேலாண்மையில் கவனம் செலுத்தப்படும். நாடெங்கிலும் நிலைத்த குடிநீர் விநியோக மேலாண்மையை நோக்கமாகக் கொண்டுள்ள இந்த இயக்கத்தில் மத்திய மற்றும் மாநில அரசின் பிற திட்டங்கள் ஒருங்கிணைக்கப்படவுள்ளன.
ஜல் சக்தி திட்டத்தில், நீர் நிலைமை சிக்கலானதாகவும், அதிக அளவில் சுரண்டப்பட்டதாகவும் உள்ள 256 மாவட்டங்களில் உள்ள 1592 வட்டங்களை அரசு கண்டறிந்துள்ளதாகவும் நிதியமைச்சர் மேலும் தெரிவித்தார்.
சுற்றுச்சூழல் மற்றும் வனத்துறை அமைச்சகம்
“2030 வாக்கில் நிலம் தரக்குறைவு சமன்படுத்தும் நிலையை அடைதல்-ஒரு முக்கியத் தேவை”: டாக்டர் ஹர்ஷ் வர்தன்
2030 வாக்கில் நிலம் தரக்குறைவு சமன்படுத்தும் நிலையை அடைதல்-ஒரு முக்கியத் தேவை என்று மத்திய சுற்றுச்சூழல். வனம், பருவநிலை மாற்றத் துறை அமைச்சர் டாக்டர் ஹர்ஷ் வர்தன் கூறியிருக்கிறார். புதுதில்லியில் இன்று  பாலைவனமாவதை எதிர்ப்பதற்கான ஐ.நா. உடன்பாட்டின்படி நடைபெறும் ஆசியா-பசிபிக் மண்டல 4 நாள் பயிலரங்கைத் தொடங்கிவைத்துப் பேசிய அவர், நிலம் ஒரு முக்கிய ஆதாரம் என்பதை வலியுறுத்தினார். அதன் வளங்களைப் பாதுகாத்து பயன்படுத்துவதும், அதே சமயம் அதன் நலம் கெட்டுப் போகாமல் பாதுகாப்பதும் அவசியம் என்றார். நிலம் தரம் குறைந்துபோவதையும், பாழடைந்துபோவதையும், வறட்சியையும் எதிர்க்கும் மைல்கல்லாக இந்தப் பயிலரங்கை மாற்றியமைக்குமாறு அதில் பங்கேற்றுள்ள பிரதிநிதிகளை அமைச்சர் கேட்டுக்கொண்டார்.
இந்தியாவில் தரம் குறைந்துபோன நிலத்தின் மொத்தப் பரப்பு 96.40 மில்லியன் ஹெக்டேர் ஆகும். இது இந்திய நாட்டின் பூகோளப் பரப்பில் 29.32 சதவீதமாகும் என்று டாக்டர் ஹர்ஷ் வர்தன் கூறினார். வறட்சிக்கும், பாழ்ப்பட்டுப் போதலுக்கும் நிமிடம் ஒன்றுக்கு 23 ஹெக்டேர் பரப்பைப் புஞ்சை நிலம் இழந்துவருவதாக குறிப்பிட்ட அமைச்சர், இது 20 மில்லியன் டன் உணவு தானிய உற்பத்தி இழப்புக்குச் சமமானது என்று கூறினார். ஐ.நா.வின் இந்த உடன்பாட்டில் இந்தியா மிக உறுதியாக இருப்பதை வலியுறுத்திய அமைச்சர், நாட்டில் மொத்த பூகோளப் பரப்பில் 70 சதவீதம் புஞ்சை நிலம் என்றும். 30 சதவீதம் நிலம் தரக்குறைவினால் பாதிக்கப்பட்டது என்றும். 25 சதவீதம் பாழ்படுவதால் பாதிக்கப்பட்டுள்ளது என்றும் கூறினார்.
உலகளவில் பார்த்தால் ஒவ்வோர் ஆண்டும் 2400 கோடி டன் வளமான நிலம் மற்றும் 27 ஆயிரம் உயிரி இனங்கள் ஆகியவை அழிந்துவருவதாக டாக்டர் ஹர்ஷ் வர்தன் தெரிவித்தார். உலகின் 30 சதவீத மக்கள் உலர்ந்த பகுதிகளில் வாழ்ந்துவருவதாகவும் அவர் கூறினார். யுனஸ்கோவின் உலகப் பாரம்பரிய ஸ்தலங்கள் 21-ல் 8 புஞ்சை நிலப் பகுதியில் அமைந்துள்ளன என்றும் அவர் கூறினார்.
மேலும் விவரங்களுக்கு www.pib.nic.in என்ற வலைத்தளத்தைப் பார்க்கவும்.
(Visitor Counter : 114
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.45 கோடி தடுப்பூசி டோஸ்கள் வழங்கப்பட்டுள்ளன. இதில்  முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 5,28,257 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 1,848 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.81 சதவீதம்.
கடந்த 24 மணி நேரத்தில் 74 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,50,131 பேர்.
கடந்த 24 மணி நேரத்தில் 80 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.11% வாராந்திர பாதிப்பு விகிதம் 0.08%
இதுவரை மொத்தம் 91.53 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 71,399 சோதனைகள் நடத்தப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 191.37 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 191.37 கோடிக்கும் அதிகமான  டோஸ்கள் செலுத்தப்பட்டுள்ளன. 2,39,49,544 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.17 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை 17,317ஆக உள்ளது. நாட்டின் மொத்த நோய் தொற்று உள்ளவர்கள் தற்போது 0.04% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 2,550 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,82,243 ஆகும்.
இந்தியாவில் கடந்த 24 மணி நேரத்தில் 2,202 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,97,242 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.41 கோடி . வாராந்திரத் தொற்று 0.59 சதவீதமாக உள்ளது. தினசரித் தொற்று விகிதம் 0.74 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1825663
மத்திய அமைச்சரவை
இந்தியா- ஃபிஜி இடையே வேளாண் மற்றும் அது சார்ந்த துறைகளில் ஒத்துழைப்பிற்கான புரிந்துணர்வு ஒப்பந்தம் : மத்திய அமைச்சரவை ஒப்புதல்
மத்திய வேளாண்மை மற்றும் விவசாயிகள் நலன் அமைச்சகமும், ஃபிஜி குடியரசு நாட்டின் வேளாண்மை அமைச்சகமும், விவசாயம் மற்றும் அது சார்ந்த துறைகளில் ஒத்துழைப்பை அளிப்பதற்கான புரிந்துணர்வு ஒப்பந்தத்தில் கையெழுத்திடுவதற்கு பிரதமர் திரு நரேந்திர மோடி தலைமையில் நடைபெற்ற அமைச்சரவை ஒப்புதல் வழங்கியுள்ளது.
இந்த புரிந்துணர்வு ஒப்பந்தத்தின்படி இந்தியா, ஃபிஜி நாடுகளுக்கிடையே கீழ்க் காணும் துறைகளில் ஒத்துழைப்பு வழங்கப்படும்:
• ஆராய்ச்சியாளர்கள், அறிவியல் நிபுணர்கள், வல்லுநர்கள், தொழில்நுட்பப் பயிற்சியாளர்களை பரிமாறிக் கொள்ளுதல்
• தொழில்நுட்ப மேம்பாடும், இடமாற்றமும்
• வேளாண் வளர்ச்சிக்காக உள்கட்டமைப்பை மேம்படுத்துதல்
• அதிகாரிகள், விவசாயிகளுக்கு, கருத்தரங்கங்கள், பயிலரங்கங்களின் மூலம் பயிற்சி அளிப்பதன் வாயிலாக மனித வளங்களை மேம்படுத்துதல்
• இரு நாடுகளின் தனியார் துறைகளுக்கிடையே கூட்டு முயற்சிகளை ஊக்குவித்தல்
• வேளாண் பொருட்களின் மதிப்பு கூட்டலிலும், சந்தைகளிலும் முதலீடுகளை ஊக்குவித்தல்
• விவசாயத்தின் அனைத்துத் துறைகளிலும் செயல்திறன் வளர்ச்சியை ஊக்குவித்தல்
• சந்தைகளின் மூலம் விவசாயப் பொருட்களின் நேரடி வர்த்தகத்தை ஊக்குவித்தல்
• ஆராய்ச்சி திட்ட முன்மொழிவுகளை மேம்படுத்துவது குறித்து கூட்டாக திட்டமிடுதல் மற்றும் ஆராய்ச்சித் திட்டங்களை செயல்படுத்துதல்
• தாவர நலன் தொடர்பான விஷயங்களுக்காக இந்திய-ஃபிஜி பணிக் குழுவை நியமித்தல் மற்றும் இரு நாடுகளின் பரஸ்பர சம்மதத்துடன் இதர துறைகளில் ஒத்துழைப்பு
இந்தப் புரிந்துணர்வு ஒப்பந்தத்தின் கீழ், இரு நாடுகளின் நிர்வாக முகமைகளின் வாயிலாக பரிந்துரைக்கப்பட்ட திட்டங்களை செயல்படுத்துவதற்காக கூட்டு பணிக் குழு அமைக்கப்படும். இந்த பணிக் குழு, இரண்டு ஆண்டுகளுக்கு ஒருமுறை சுழற்சி முறையில் இந்தியாவிலும் ஃபிஜியிலும் தனது கூட்டத்தை நடத்தும்.
ஒப்பந்தம் கையெழுத்தாகும் தினம் முதல் ஐந்து ஆண்டுகளுக்கு இந்த புரிந்துணர்வு ஒப்பந்தம் அமலில் இருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1702150
புதிய மற்றும் புதுப்பிக்கத்தக்க எரிசக்தி அமைச்சகம்
கழிவுகளிலிருந்து எரிசக்தி உருவாக்கும் திட்டத்தின் கீழ் திட்டங்களை நடைமுறைப்படுத்துதல்
கழிவுகளிலிருந்து எரிசக்தி உற்பத்தி செய்யும் திட்டத்தின் கீழ் ஏப்ரல் 2022 முதல் மார்ச் 2023 வரை வழங்கப்பட்ட மத்திய நிதி உதவி விவரம்:
|
|
மாநிலம்
|
|
திட்டத்தை உருவாக்கும் நிறுவனம்
|
|
ஆலையின் அமைவிடம்
|
|
மத்திய நிதியுதவி 
|
|
ஆந்திரப் பிரதேசம்
|
|
காயத்ரி பயோ ஆர்கானிக்ஸ் லிமிடெட்
|
|
கிழக்கு கோதாவரி மாவட்டம்,
|
|
0.42
|
|
ஆந்திரப் பிரதேசம்
|
|
ஜிண்டால் நகர்ப்புற கழிவு மேலாண்மை லிமிடெட்
|
|
விசாகப்பட்டினம்,
|
|
50.00
|
|
குஜராத்
|
|
ஏபிஎம்சி அகமதாபாத்
|
|
அகமதாபாத், குஜராத்
|
|
1.00
|
|
குஜராத்
|
|
மெஸர்ஸ் டர்க்கைஸ் பயோ நேச்சுரல் எனர்ஜி பிரைவேட் லிமிடெட்
|
|
கிராமம் ஓச்சான், அமோத், பரூச்
|
|
0.37
|
|
ஹரியானா
|
|
அம்ரித் உரங்கள்
|
|
படா காவ்ன் சாலை, குஞ்ச்புரா கிராமம், மாவட்டம். கர்னல்
|
|
3.50
|
|
தெலங்கானா
|
|
காயத்ரி பயோ ஆர்கானிக்ஸ் லிமிடெட்
|
|
சதாசிவ்பேட் மண்டலம், மேடக் மாவட்டம்
|
|
0.33
|
|
உத்தரப் பிரதேசம்
|
|
புருஷோத்தம் ராம் புட்ஸ் இண்டஸ்ட்ரீஸ் பிரைவேட் லிமிடெட்
|
|
கும்ப்ராவா சாலை, லக்னோ
|
|
1.80
|
|
மேற்கு வங்காளம்
|
|
பால் புட் பிராடக்ட்ஸ்
|
|
மாவட்டம் முர்ஷிதாபாத்
|
|
0.067
|
||
||
|
மொத்தம்
|
|
ரூ.57.48 கோடி
நாடு முழுவதும் பயோமெத்தனேஷன் ஆலைகளை அமைக்க மத்திய அரசு பல்வேறு முயற்சிகளை மேற்கொண்டுள்ளது.
புதிய மற்றும் புதுப்பிக்கத்தக்க எரிசக்தி அமைச்சகம் 01.04.2021 முதல் 31.03.2026 வரையிலான காலத்திற்கு ரூ.1715 கோடி வரவுசெலவுத் திட்ட ஒதுக்கீட்டில் இரண்டு கட்டங்களாக செயல்படுத்தப்படும் என்று 2022 நவம்பரில் தேசிய உயிரி எரிசக்தி திட்டத்தை அறிவித்தது. முதல் கட்டமாக ரூ.858 கோடி நிதி ஒதுக்கீடு செய்யப்பட்டுள்ளது. இத்திட்டம் மத்திய அரசின் நிதியுதவி மூலம் உயிரி எரிசக்தி நிலையங்களை அமைக்க உதவுகிறது.
ஜல்சக்தி அமைச்சகத்தின் குடிநீர் மற்றும் சுகாதாரத் துறையால் செயல்படுத்தப்படும் கோபர்தன் திட்டத்தின் கீழ், கிராமங்கள், வட்டாரங்கள் மற்றும் மாவட்டங்களில் சமூக உயிரி எரிவாயு ஆலைகள் அமைக்க ஒரு மாவட்டத்திற்கு ரூ.50.00 இலட்சம் வரை நிதி உதவி வழங்கப்படுகிறது.
02.11.2022 தேதியிட்ட கழிவுகளிலிருந்து எரிசக்தி திட்ட வழிகாட்டுதல்களின்படி, மத்திய நிதி உதவி வழங்குவதற்கு முன்பு, நியமிக்கப்பட்ட ஆய்வு முகமைகளால் குறைந்தபட்சம் 3 மாதங்களுக்கு செயல்திறன் கண்காணிப்புக்காக ஆலைகளை ஆய்வு செய்ய வேண்டும். இதில் குறைந்தபட்சம் 72 மணி நேரம் ஆலையை தொடர்ந்து இயக்க வேண்டும், இதன் போது ஆலை அதன் மதிப்பிடப்பட்ட திறனில் 80 சதவீத சராசரி செயல்பாட்டு திறனை பராமரிக்க வேண்டும்.
இத்தகவலை மத்திய புதுப்பிக்கத்தக்க எரிசக்தி மற்றும் மின்துறை அமைச்சர் திரு ஆர்.கே.சிங் மக்களவையில் 10.08.2023 அன்று எழுத்துப்பூர்வமாக அளித்த பதிலில் தெரிவித்துள்ளார்.
தகவல் மற்றும் ஒலிபரப்பு அமைச்சகம்
பிரசார் பாரதியின் டிஜிட்டல் வளர்ச்சிக்கு வலுவூட்டும் வடகிழக்கு
பிரசார் பாரதியின் டிஜிட்டல் நெட்வொர்க், வருவாயைச் சார்ந்த வளர்ச்சியை மட்டுமே நோக்கமாகக் கொள்ளாமல், அனைவரையும் உள்ளடக்கிய வளர்ச்சியில் கவனம் செலுத்தி இந்திய டிஜிட்டல் ஊடகத் துறையில் தனக்கென தனியிடம் பிடித்துள்ளது.
அரசு ஒலிபரப்பாளருக்கான பணியை டிஜிட்டல் உலகிலும் திறம்படச் செய்து வரும் பிரசார் பாரதியின் டிஜிட்டல் தளங்கள், வடகிழக்கில் உள்ள தொலைதூரப் பகுதிகளையும் சென்றடைந்து, யூடியூபில் 220 மில்லியனுக்கும் அதிகமான பார்வைகளையும், ஒரு மில்லியனுக்கும் அதிகமான சந்தாதாரர்களைப் பெற்று முக்கியமான மைல்கற்களை எட்டியுள்ளன.
சமீபத்திய சாதனைகளில் ஒன்றாக, தூர்தர்ஷன் ஐஸ்வாலின் யூடியூப் சேனல் ஒரு இலட்சம் சந்தாதாரர்களைக் கடந்துள்ளது. உயர்தர நாடகங்கள், தொலைக்காட்சி சித்திரங்கள் மற்றும் திரைப்படங்கள் மூலம் இந்த வளர்ச்சி சாத்தியமாகியுள்ளது.
வடகிழக்குப் பிராந்தியத்தில் தூர்தர்ஷன் மற்றும் ஆல் இந்தியா ரேடியோவின் டிவிட்டர் பக்கங்கள் ஆயிரக்கணக்கான பின்தொடர்பவர்களைக் கொண்டுள்ளன. இவர்களில் பலருக்கு நீல நிற  சரிபார்ப்பு உள்ளது குறிப்பிடத்தக்கது.
டிடி மிசோரம், டிடி கவுகாத்தி, டிடி ஷில்லாங் மற்றும் அகில இந்திய வானொலியின் வடகிழக்குச் சேவையின் யூடியூப் செய்திச் சேனல்கள் குறிப்பிடத்தக்க சந்தாதாரர்களைக் கொண்டுள்ளன, டிடி நியூஸ் மிசோரம் இதில் முன்னணியில் உள்ளது.
பிரசார் பாரதியின் வடகிழக்குச் சேனல்களில் பெரும்பாலானவற்றின் டிஜிட்டல் பார்வைகள் மற்றும் பார்வை நேரங்கள் பல இலட்சமாக உள்ளன. இதில் மணிப்பூரின் தூர்தர்ஷன் மற்றும் அகில இந்திய வானொலி அலைவரிசைகள் தரவரிசையில் முதலிடத்தில் உள்ளன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756730
----
(Visitor Counter : 164